CELEX: 32014R0707
Language: el
Date: 2014-06-25 00:00:00
Title: Εκτελεστικός κανονισμός (ΕΕ) αριθ. 707/2014 της Επιτροπής, της 25ης Ιουνίου 2014 , για την τροποποίηση του κανονισμού (ΕΚ) αριθ. 690/2008 για την αναγνώριση προστατευόμενων περιοχών που είναι εκτεθειμένες σε ιδιαίτερους φυτοϋγειονομικούς κινδύνους στην Κοινότητα

26.6.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 186/56
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 707/2014 ΤΗΣ ΕΠΙΤΡΟΠΉΣ
   της 25ης Ιουνίου 2014
   για την τροποποίηση του κανονισμού (ΕΚ) αριθ. 690/2008 για την αναγνώριση προστατευόμενων περιοχών που είναι εκτεθειμένες σε ιδιαίτερους φυτοϋγειονομικούς κινδύνους στην Κοινότητα
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2000/29/ΕΚ του Συμβουλίου, της 8ης Μαΐου 2000, περί μέτρων κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (1), και ιδίως το άρθρο 2 παράγραφος 1 στοιχείο η),
   Έχοντας υπόψη τα αιτήματα που υποβλήθηκαν από τη Γαλλία, την Ιρλανδία, την Ιταλία, την Πορτογαλία και το Ηνωμένο Βασίλειο,
   Εκτιμώντας τα ακόλουθα:
   
               (1)
            
            
               Με τον κανονισμό (ΕΚ) αριθ. 690/2008/ΕΚ της Επιτροπής (2), ορισμένα κράτη μέλη ή ορισμένες ζώνες κρατών μελών αναγνωρίστηκαν ως προστατευόμενες περιοχές σε σχέση με ορισμένους επιβλαβείς οργανισμούς. Σε μερικές περιπτώσεις, η αναγνώριση χορηγήθηκε για συγκεκριμένο χρονικό διάστημα, ώστε να μπορέσει το ενδιαφερόμενο κράτος μέλος να συγκεντρώσει όλα τα στοιχεία που είναι απαραίτητα για να αποδείξει ότι οι συγκεκριμένοι επιβλαβείς οργανισμοί δεν απαντώνται στο οικείο κράτος μέλος ή περιοχή, ή να μπορέσει να ολοκληρώσει τις προσπάθειές του για την εκρίζωση του συγκεκριμένου οργανισμού.
            
         
               (2)
            
            
               Ορισμένα μέρη της επικράτειας της Πορτογαλίας αναγνωρίστηκαν ως προστατευόμενη περιοχή όσον αφορά τον Bemisia tabaci Genn. (ευρωπαϊκοί πληθυσμοί). Η Πορτογαλία υπέβαλε στοιχεία που αποδεικνύουν ότι ο οργανισμός Bemisia tabaci έχει πλέον εδραιωθεί στη Μαδέρα. Τα μέτρα που ελήφθησαν το 2013 με σκοπό την εκρίζωση του εν λόγω επιβλαβούς οργανισμού αποδείχτηκαν αναποτελεσματικά. Η Μαδέρα, επομένως, δεν θα πρέπει πλέον να αναγνωρίζεται ως μέρος της προστατευόμενης περιοχής της Πορτογαλίας όσον αφορά τον Bemisia tabaci.
            
         
               (3)
            
            
               Από τα στοιχεία που παρασχέθηκαν από την Ελλάδα φαίνεται ότι η επικράτεια της Ελλάδας εξακολουθεί να είναι απαλλαγμένη από τον Dendroctonus micans Kugelan. Είναι, ωστόσο, απαραίτητο να διεξαχθούν περισσότερες επισκοπήσεις. Οι εν λόγω επισκοπήσεις θα πρέπει να παρακολουθούνται από εμπειρογνώμονες υπό την εποπτεία της Επιτροπής. Ως εκ τούτου, η αναγνώριση της προστατευόμενης περιοχής της Ελλάδας όσον αφορά τον Dendroctonus micans θα πρέπει να παραταθεί έως τις 30 Απριλίου 2016.
            
         
               (4)
            
            
               Η Ιρλανδία ζήτησε η επικράτειά της να αναγνωριστεί ως προστατευόμενη περιοχή για τον Dryocosmus kuriphilus Yasumatsu. Με βάση τις επισκοπήσεις που διενεργήθηκαν την περίοδο 2006-2013, η Ιρλανδία υπέβαλε αποδεικτικά στοιχεία της απουσίας του εν λόγω επιβλαβούς οργανισμού από την επικράτειά της παρά τις ευνοϊκές συνθήκες που επικρατούν εκεί για τη διάδοση του εν λόγω οργανισμού. Είναι, ωστόσο, απαραίτητο να διεξαχθούν περισσότερες επισκοπήσεις. Οι εν λόγω επισκοπήσεις θα πρέπει να παρακολουθούνται από εμπειρογνώμονες υπό την εποπτεία της Επιτροπής. Ως εκ τούτου, η Ιρλανδία θα πρέπει να αναγνωριστεί ως προστατευόμενη περιοχή σε σχέση με τον Dryocosmus kuriphilus μόνο έως τις 30 Απριλίου 2016.
            
         
               (5)
            
            
               Η Πορτογαλία ζήτησε η επικράτειά της να αναγνωριστεί ως προστατευόμενη περιοχή για τον Dryocosmus kuriphilus Yasumatsu. Με βάση τις επισκοπήσεις που διενεργήθηκαν την περίοδο 2010-2013, η Πορτογαλία υπέβαλε αποδεικτικά στοιχεία της απουσίας του εν λόγω επιβλαβούς οργανισμού από την επικράτειά της παρά τις ευνοϊκές συνθήκες που επικρατούν εκεί για τη διάδοση του εν λόγω οργανισμού. Είναι, ωστόσο, απαραίτητο να διεξαχθούν περισσότερες επισκοπήσεις. Οι εν λόγω επισκοπήσεις θα πρέπει να παρακολουθούνται από εμπειρογνώμονες υπό την εποπτεία της Επιτροπής. Ως εκ τούτου, η Πορτογαλία θα πρέπει να αναγνωριστεί ως προστατευόμενη περιοχή σε σχέση με τον Dryocosmus kuriphilus μόνο έως τις 30 Απριλίου 2016.
            
         
               (6)
            
            
               Το Ηνωμένο Βασίλειο ζήτησε η επικράτειά του να αναγνωριστεί ως προστατευόμενη περιοχή για τον Dryocosmus kuriphilus Yasumatsu. Με βάση τις επισκοπήσεις που διενεργήθηκαν την περίοδο 2006 — 2013, το Ηνωμένο Βασίλειο υπέβαλε αποδεικτικά στοιχεία της απουσίας του εν λόγω επιβλαβούς οργανισμού από την επικράτειά του παρά τις ευνοϊκές συνθήκες που επικρατούν εκεί για τη διάδοση του εν λόγω οργανισμού. Είναι, ωστόσο, απαραίτητο να διεξαχθούν περισσότερες επισκοπήσεις. Οι εν λόγω επισκοπήσεις θα πρέπει να παρακολουθούνται από εμπειρογνώμονες υπό την εποπτεία της Επιτροπής. Ως εκ τούτου, το Ηνωμένο Βασίλειο θα πρέπει να αναγνωριστεί ως προστατευόμενη περιοχή σε σχέση με τον Dryocosmus kuriphilus μόνο έως τις 30 Απριλίου 2016.
            
         
               (7)
            
            
               Από τα στοιχεία που παρασχέθηκαν από την Ελλάδα φαίνεται ότι η επικράτεια της Ελλάδας εξακολουθεί να είναι απαλλαγμένη από τον Gilpinia hercyniae (Hartig). Είναι, ωστόσο, απαραίτητο να διεξαχθούν περισσότερες επισκοπήσεις. Οι εν λόγω επισκοπήσεις θα πρέπει να παρακολουθούνται από εμπειρογνώμονες υπό την εποπτεία της Επιτροπής. Ως εκ τούτου, η αναγνώριση της προστατευόμενης περιοχής της Ελλάδας όσον αφορά τον Gilpinia hercyniae θα πρέπει να παραταθεί έως τις 30 Απριλίου 2016.
            
         
               (8)
            
            
               Από τα στοιχεία που παρασχέθηκαν από την Ελλάδα φαίνεται ότι η επικράτεια της Ελλάδας εξακολουθεί να είναι απαλλαγμένη από τον Gonipterus scutellatus Gyll. Είναι, ωστόσο, απαραίτητο να διεξαχθούν περισσότερες επισκοπήσεις. Οι εν λόγω επισκοπήσεις θα πρέπει να παρακολουθούνται από εμπειρογνώμονες υπό την εποπτεία της Επιτροπής. Ως εκ τούτου, η αναγνώριση της προστατευόμενης περιοχής της Ελλάδας όσον αφορά τον Gonipterus scutellatus θα πρέπει να παραταθεί έως τις 30 Απριλίου 2016.
            
         
               (9)
            
            
               Η επικράτεια της Κορσικής (Γαλλία) έχει αναγνωριστεί ως προστατευόμενη περιοχή όσον αφορά τον Ips amitinus Eichhof. Η Γαλλία ζήτησε την ανάκληση των προστατευόμενων περιοχών όσον αφορά τον Ips amitinus λόγω της έλλειψης των βασικών ειδών ξενιστών στην Κορσική. Η επικράτεια της Κορσικής (Γαλλία) δεν πρέπει να αναγνωρίζεται πλέον ως προστατευόμενη περιοχή ως προς τον Ips amitinus Eichhof.
            
         
               (10)
            
            
               Από τα στοιχεία που παρασχέθηκαν από την Ελλάδα φαίνεται ότι η επικράτεια της Ελλάδας εξακολουθεί να είναι απαλλαγμένη από τον Ips amitinus Eichhof. Είναι, ωστόσο, απαραίτητο να διεξαχθούν περισσότερες επισκοπήσεις. Οι εν λόγω επισκοπήσεις θα πρέπει να παρακολουθούνται από εμπειρογνώμονες υπό την εποπτεία της Επιτροπής. Ως εκ τούτου, η αναγνώριση της προστατευόμενης περιοχής της Ελλάδας όσον αφορά τον Ips amitinus θα πρέπει να παραταθεί έως τις 30 Απριλίου 2016.
            
         
               (11)
            
            
               Από τα στοιχεία που παρασχέθηκαν από την Ελλάδα φαίνεται ότι ο Ips cembrae Heer δεν βρίσκεται πλέον στην επικράτειά της. Είναι, ωστόσο, απαραίτητο να διεξαχθούν περισσότερες επισκοπήσεις. Οι εν λόγω επισκοπήσεις θα πρέπει να παρακολουθούνται από εμπειρογνώμονες υπό την εποπτεία της Επιτροπής. Ως εκ τούτου, η αναγνώριση της προστατευόμενης περιοχής της Ελλάδας όσον αφορά τον Ips cembrae θα πρέπει να παραταθεί έως τις 30 Απριλίου 2016.
            
         
               (12)
            
            
               Από τα στοιχεία που παρασχέθηκαν από την Ελλάδα φαίνεται ότι η επικράτεια της Ελλάδας εξακολουθεί να είναι απαλλαγμένη από τον Ips duplicatus Sahlberg. Είναι, ωστόσο, απαραίτητο να διεξαχθούν περισσότερες επισκοπήσεις. Οι εν λόγω επισκοπήσεις θα πρέπει να παρακολουθούνται από εμπειρογνώμονες υπό την εποπτεία της Επιτροπής. Ως εκ τούτου, η αναγνώριση της προστατευόμενης περιοχής της Ελλάδας όσον αφορά τον Ips duplicatus θα πρέπει να παραταθεί έως τις 30 Απριλίου 2016.
            
         
               (13)
            
            
               Η Ιρλανδία ζήτησε η επικράτειά της να αναγνωριστεί ως προστατευόμενη περιοχή για τον Thaumetopoea processionea L. Με βάση τις επισκοπήσεις που διενεργήθηκαν την περίοδο 2011-2013, η Ιρλανδία υπέβαλε αποδεικτικά στοιχεία της απουσίας του εν λόγω επιβλαβούς οργανισμού από την επικράτειά της παρά τις ευνοϊκές συνθήκες που επικρατούν εκεί για τη διάδοση του εν λόγω οργανισμού. Είναι, ωστόσο, απαραίτητο να διεξαχθούν περισσότερες επισκοπήσεις. Οι εν λόγω επισκοπήσεις θα πρέπει να παρακολουθούνται από εμπειρογνώμονες υπό την εποπτεία της Επιτροπής. Ως εκ τούτου, η Ιρλανδία θα πρέπει να αναγνωριστεί ως προστατευόμενη περιοχή σε σχέση με τον Thaumetopoea processionea μόνο έως τις 30 Απριλίου 2016.
            
         
               (14)
            
            
               Το Ηνωμένο Βασίλειο ζήτησε να αναγνωριστεί η επικράτειά του ως προστατευόμενη περιοχή όσον αφορά τον Thaumetopoea processionea L., με εξαίρεση τις περιοχές τοπικής αυτοδιοίκησης Barnet, Brent, Bromley, Camden, City of London, City of Westminster, Croydon, Ealing, Elmbridge District, Epsom and Ewell District, Hackney, Hammersmith & Fulham, Haringey, Harrow, Hillingdon, Hounslow, Islington, Kensington & Chelsea, Kingston upon Thames, Lambeth, Lewisham, Merton, Reading, Richmond Upon Thames, Runnymede District, Slough, South Oxfordshire, Southwark, Spelthorne District, Sutton, Tower Hamlets, Wandsworth και West Berkshire. Με βάση τις επισκοπήσεις που διενεργήθηκαν την περίοδο 2007-2013, το Ηνωμένο Βασίλειο υπέβαλε αποδεικτικά στοιχεία της απουσίας του εν λόγω επιβλαβούς οργανισμού από την επικράτειά του, με εξαίρεση των εν λόγω περιοχών τοπικής αυτοδιοίκησης, παρά τις ευνοϊκές συνθήκες που επικρατούν εκεί για τη διάδοση του εν λόγω οργανισμού. Είναι, ωστόσο, απαραίτητο να διεξαχθούν περισσότερες επισκοπήσεις. Οι εν λόγω επισκοπήσεις θα πρέπει να παρακολουθούνται από εμπειρογνώμονες υπό την εποπτεία της Επιτροπής. Ως εκ τούτου, το Ηνωμένο Βασίλειο, με εξαίρεση τις περιοχές τοπικής αυτοδιοίκησης, θα πρέπει να αναγνωριστεί ως προστατευόμενη περιοχή σε σχέση με τον Thaumetopoea processionea μόνο έως τις 30 Απριλίου 2016.
            
         
               (15)
            
            
               Ορισμένα μέρη της επικράτειας της Ισπανίας έχουν αναγνωριστεί ως προστατευόμενες περιοχές όσον αφορά τον Erwinia amylovora (Burr.) Winsl. et al. Η Ισπανία προσκόμισε στοιχεία που αποδεικνύουν ότι ο Erwinia amylovora έχει πλέον εδραιωθεί στις αυτόνομες κοινότητες Aragón, Castilla la Mancha, Murcia, Navarra και La Rioja, την επαρχία Guipuzcoa (Χώρα των Βάσκων), το Comarcas de L'Alt Vinalopó και το El Vinalopó Mitjà στην επαρχία Alicante και τους δήμους Alborache και Turís στην επαρχία Valencia (Comunidad Valenciana). Τα μέτρα που ελήφθησαν το 2013 με σκοπό την εκρίζωση του εν λόγω επιβλαβούς οργανισμού αποδείχτηκαν αναποτελεσματικά. Οι αυτόνομες κοινότητες Aragón, Castilla la Mancha, Murcia, Navarra και La Rioja, η επαρχία Guipuzcoa (Χώρα των Βάσκων), το Comarcas de L'Alt Vinalopó και το El Vinalopó Mitjà στην επαρχία Alicante και οι δήμοι Alborache και Turís στην επαρχία Valencia (Comunidad Valenciana) δεν θα πρέπει, ως εκ τούτου, να αναγνωρίζονται πλέον ως μέρος της προστατευόμενης περιοχής της Ισπανίας όσον αφορά τον Erwinia amylovora.
            
         
               (16)
            
            
               Ορισμένα μέρη της επικράτειας της Ιταλίας έχουν αναγνωριστεί ως προστατευόμενες περιοχές όσον αφορά τον Erwinia amylovora (Burr.) Winsl. et al. Η Ιταλία υπέβαλε στοιχεία που αποδεικνύουν ότι ο οργανισμός Erwinia amylovora έχει πλέον εδραιωθεί στο Friuli-Venezia Giulia και στην επαρχία Sondrio (Λομβαρδία). Τα μέτρα που ελήφθησαν το 2013 με σκοπό την εκρίζωση του εν λόγω επιβλαβούς οργανισμού αποδείχτηκαν αναποτελεσματικά. Το Friuli-Venezia Giulia και η επαρχία Sondrio (Λομβαρδία), επομένως, δεν θα πρέπει πλέον να αναγνωρίζονται ως μέρος της προστατευόμενης περιοχής της Ιταλίας όσον αφορά τον Erwinia amylovorα.
            
         
               (17)
            
            
               Ολόκληρη η επικράτεια της Ιρλανδίας έχει αναγνωριστεί ως προστατευόμενη περιοχή όσον αφορά τον Erwinia amylovora (Burr.) Winsl. et al. Η Ιρλανδία υπέβαλε στοιχεία που αποδεικνύουν ότι ο οργανισμός Erwinia amylovora έχει πλέον εδραιωθεί στην πόλη Galway. Τα μέτρα ελήφθησαν μεταξύ 2005 και 2013 με σκοπό την εκρίζωση του εν λόγω επιβλαβούς οργανισμού αλλά αποδείχτηκαν αναποτελεσματικά. Η πόλη Galway, επομένως, δεν θα πρέπει πλέον να αναγνωρίζεται ως μέρος της προστατευόμενης περιοχής της Ιρλανδίας όσον αφορά τον Erwinia amylovorα.
            
         
               (18)
            
            
               Ολόκληρη η επικράτεια της Λιθουανίας έχει αναγνωριστεί ως προστατευόμενη περιοχή όσον αφορά τον Erwinia amylovora (Burr.) Winsl. et al. Η Λιθουανία υπέβαλε στοιχεία που αποδεικνύουν ότι ο Erwinia amylovora έχει πλέον εδραιωθεί στους δήμους Kėdainiai και Babtai (περιφέρεια Kaunas). Τα μέτρα που ελήφθησαν για δύο συναπτά έτη, το 2012 και το 2013, με σκοπό την εκρίζωση του εν λόγω επιβλαβούς οργανισμού αποδείχτηκαν αναποτελεσματικά. Οι δήμοι Kėdainiai και Babtai (περιφέρεια Kaunas), επομένως, δεν θα πρέπει πλέον να αναγνωρίζονται ως μέρος της προστατευόμενης ζώνης της Λιθουανίας όσον αφορά τον Erwinia amylovorα.
            
         
               (19)
            
            
               Ορισμένα μέρη της επικράτειας της Σλοβενίας έχουν αναγνωριστεί ως προστατευόμενες περιοχές όσον αφορά τον Erwinia amylovora (Burr.) Winsl. et al. Η Σλοβενία υπέβαλε στοιχεία που αποδεικνύουν ότι ο Erwinia amylovora έχει πλέον εδραιωθεί στις κοινότητες Renče-Vogrsko (νότια του αυτοκινητοδρόμου H4) και Lendava. Τα μέτρα που ελήφθησαν για δύο συναπτά έτη, το 2012 και το 2013, με σκοπό την εκρίζωση του εν λόγω επιβλαβούς οργανισμού αποδείχτηκαν αναποτελεσματικά. Οι κοινότητες Renče-Vogrsko (νότια του αυτοκινητοδρόμου H4) και Lendava, επομένως, δεν θα πρέπει πλέον να αναγνωρίζονται ως μέρος της προστατευόμενης περιοχής της Σλοβενίας όσον αφορά τον Erwinia amylovorα.
            
         
               (20)
            
            
               Ορισμένα μέρη της επικράτειας της Σλοβακίας έχουν αναγνωριστεί ως προστατευόμενες ζώνες όσον αφορά τον Erwinia amylovora (Burr.) Winsl. et al. Η Σλοβακία υπέβαλε στοιχεία που αποδεικνύουν ότι ο Erwinia amylovora έχει πλέον εδραιωθεί στις κοινότητες Čenkovce, Topoľníky και Trhová Hradská (κομητεία Dunajská Streda). Τα μέτρα που ελήφθησαν για δύο συναπτά έτη, το 2012 και το 2013, με σκοπό την εκρίζωση του εν λόγω επιβλαβούς οργανισμού αποδείχτηκαν αναποτελεσματικά. Οι κοινότητες Čenkovce, Topoľníky και Trhová Hradská (κομητεία Dunajská Streda), επομένως, δεν θα πρέπει πλέον να αναγνωρίζονται ως μέρος της προστατευόμενης περιοχής της Σλοβακίας όσον αφορά τον Erwinia amylovorα.
            
         
               (21)
            
            
               Το Ηνωμένο Βασίλειο ζήτησε η επικράτειά του να αναγνωριστεί ως προστατευόμενη περιοχή όσον αφορά τον Ceratocystis platani (J.M. Walter) Engelbr. & T.C. Harr. Με βάση τις επισκοπήσεις που διενεργήθηκαν την περίοδο 2010-2013, το Ηνωμένο Βασίλειο υπέβαλε αποδεικτικά στοιχεία από τα οποία προκύπτει η απουσία των εν λόγω επιβλαβών οργανισμών από την επικράτειά του παρά τις ευνοϊκές συνθήκες που επικρατούν εκεί για τη διάδοση του εν λόγω οργανισμού. Είναι, ωστόσο, απαραίτητο να διεξαχθούν περισσότερες επισκοπήσεις. Οι εν λόγω επισκοπήσεις θα πρέπει να παρακολουθούνται από εμπειρογνώμονες υπό την εποπτεία της Επιτροπής. Ως εκ τούτου, το Ηνωμένο Βασίλειο θα πρέπει να αναγνωριστεί ως προστατευόμενη περιοχή όσον αφορά τον Ceratocystis platani μόνο έως τις 30 Απριλίου 2016.
            
         
               (22)
            
            
               Το Ηνωμένο Βασίλειο ζήτησε να αναγνωριστεί το σύνολο της επικράτειάς του, συμπεριλαμβανομένης της Νήσου του Μαν, ως προστατευόμενη περιοχή όσον αφορά τον επιβλαβή οργανισμό Cryphonectria parasitica (Murrill) Barr. Με βάση τις επισκοπήσεις που διενεργήθηκαν την περίοδο 2006-2013, το Ηνωμένο Βασίλειο υπέβαλε αποδεικτικά στοιχεία από τα οποία προκύπτει η απουσία του εν λόγω επιβλαβούς οργανισμού από τη Νήσο του Μαν παρά τις ευνοϊκές συνθήκες που επικρατούν εκεί για τη διάδοση του εν λόγω οργανισμού. Είναι, ωστόσο, απαραίτητο να διεξαχθούν περισσότερες επισκοπήσεις. Οι εν λόγω επισκοπήσεις θα πρέπει να παρακολουθούνται από εμπειρογνώμονες υπό την εποπτεία της Επιτροπής. Κατά συνέπεια, η προστατευόμενη περιοχή του Ηνωμένου Βασιλείου για τον Cryphonectria parasitica θα πρέπει να αναγνωρίζεται όσον αφορά τη Νήσο του Μαν μόνο έως τις 30 Απριλίου 2016.
            
         
               (23)
            
            
               Ορισμένα μέρη της επικράτειας της Ελλάδας έχουν αναγνωριστεί ως προστατευόμενες περιοχές όσον αφορά τον ιό της τριστέτσας των εσπεριδοειδών. Η Ελλάδα υπέβαλε στοιχεία που αποδεικνύουν ότι ο ιός της τριστέτσας των εσπεριδοειδών έχει πλέον εδραιωθεί στην περιφερειακή ενότητα των Χανίων. Τα μέτρα που ελήφθησαν το 2013 με σκοπό την εκρίζωση του εν λόγω επιβλαβούς οργανισμού αποδείχτηκαν αναποτελεσματικά. Η περιφερειακή ενότητα των Χανίων, επομένως, δεν θα πρέπει πλέον να αναγνωρίζεται ως μέρος της προστατευόμενης περιοχής της Ελλάδας όσον αφορά τον ιό της τριστέτσας των εσπεριδοειδών.
            
         
               (24)
            
            
               Η επικράτεια της Κορσικής (Γαλλία) έχει αναγνωριστεί ως προστατευόμενη περιοχή ως προς τα ευρωπαϊκά στελέχη του ιού της τριστέτσας των εσπεριδοειδών. Η Γαλλία υπέβαλε στοιχεία που αποδεικνύουν ότι ευρωπαϊκά στελέχη του ιού της τριστέτσας των εσπεριδοειδών έχουν πλέον εδραιωθεί στην Κορσική και δεν μπορούν να εκριζωθούν. Η επικράτεια της Κορσικής (Γαλλία) δεν πρέπει να αναγνωρίζεται πλέον ως προστατευόμενη περιοχή ως προς τα ευρωπαϊκά στελέχη του ιού της τριστέτσας των εσπεριδοειδών.
            
         
               (25)
            
            
               Η Γαλλία ζήτησε ορισμένα μέρη του «vignoble Champenois», δηλαδή το Picardie (διαμέρισμα Aisne) και το Ile de France (κοινότητες Citry, Nanteuil-sur-Marne και Saâcy-sur-Marne), να αναγνωριστούν ως μέρος της προστατευόμενης περιοχής της Γαλλίας όσον αφορά τον επιβλαβή οργανισμό της χρυσίζουσας ερυθρίασης της αμπέλου MLO. Τα μέρη αυτά καλύφθηκαν από τις επισκοπήσεις στο «vignoble Champenois» για τον ιό της χρυσίζουσας ερυθρίασης της αμπέλου MLO, χωρίς να έχουν καταχωρισθεί ως μέρος της προστατευόμενης περιοχής διότι δεν ανήκαν στη διοικητική περιοχή Champagne υπό τη στενή έννοια του όρου. Κατά συνέπεια, η προστατευόμενη περιοχή της Γαλλίας όσον αφορά τον ιό της χρυσίζουσας ερυθρίασης της αμπέλου MLO πρέπει να αναγνωριστεί όσον αφορά και το Picardie (διαμέρισμα Aisne) και το Ile de France (κοινότητες Citry, Nanteuil-sur-Marne και Saâcy-sur-Marne).
            
         
               (26)
            
            
               Η Ιταλία ζήτησε να αναγνωριστεί η Apúlia ως προστατευόμενη περιοχή όσον αφορά τον επιβλαβή οργανισμό της χρυσίζουσας ερυθρίασης της αμπέλου MLO. Με βάση τις επισκοπήσεις που διενεργήθηκαν το 2013, η Ιταλία υπέβαλε αποδεικτικά στοιχεία από τα οποία προκύπτει η απουσία του εν λόγω επιβλαβούς οργανισμού από τη Apúlia παρά τις ευνοϊκές συνθήκες που επικρατούν εκεί για τη διάδοση του εν λόγω οργανισμού. Είναι, ωστόσο, απαραίτητο να διεξαχθούν περισσότερες επισκοπήσεις. Οι εν λόγω επισκοπήσεις θα πρέπει να παρακολουθούνται από εμπειρογνώμονες υπό την εποπτεία της Επιτροπής. Ως εκ τούτου, η Apúlia θα πρέπει να αναγνωριστεί ως μέρος της προστατευόμενης περιοχής της Ιταλίας όσον αφορά τον ιό της χρυσίζουσας ερυθρίασης της αμπέλου MLO μόνο έως τις 30 Απριλίου 2016.
            
         
               (27)
            
            
               Από τα στοιχεία που παρασχέθηκαν από την Ιταλία φαίνεται ότι η επικράτεια της Σαρδηνίας εξακολουθεί να είναι απαλλαγμένη από τον ιό της χρυσίζουσας ερυθρίασης της αμπέλου MLO. Είναι, ωστόσο, απαραίτητο να διεξαχθούν περισσότερες επισκοπήσεις. Οι εν λόγω επισκοπήσεις θα πρέπει να παρακολουθούνται από εμπειρογνώμονες υπό την εποπτεία της Επιτροπής. Ως εκ τούτου, η αναγνώριση της επικράτειας της Σαρδηνίας ως μέρος της προστατευόμενης περιοχής της Ιταλίας όσον αφορά τον ιό της χρυσίζουσας ερυθρίασης της αμπέλου MLO θα πρέπει να παραταθεί έως τις 30 Απριλίου 2016.
            
         
               (28)
            
            
               Ως εκ τούτου, ο κανονισμός (ΕΚ) αριθ. 690/2008 θα πρέπει να τροποποιηθεί αναλόγως.
            
         
               (29)
            
            
               Προκειμένου να εξασφαλιστεί η συνέχεια όσον αφορά τις προστατευόμενες περιοχές που έχουν αναγνωριστεί έως την 31η Μαρτίου 2014, ο παρών κανονισμός θα πρέπει να εφαρμοσθεί από την 1η Απριλίου 2014.
            
         
               (30)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης φυτοϋγειονομικής επιτροπής,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I του κανονισμού (ΕΚ) αριθ. 690/2008 τροποποιείται ως εξής:
   
               1)
            
            
               Το στοιχείο α) τροποποιείται ως εξής:
               
                           α)
                        
                        
                           Το σημείο 2 αντικαθίσταται από το ακόλουθο κείμενο:
                           
                                       
                                                   «2.
                                                
                                                
                                                   
                                                      Bemisia tabaci Genn. (ευρωπαϊκοί πληθυσμοί)
                                                
                                             
                                    
                                       Ιρλανδία, Πορτογαλία (Αζόρες, Beira Interior, Beira Litoral, Entre Douro e Minho, Ribatejo e Oeste (κοινότητες Alcobaça, Alenquer, Bombarral, Cadaval, Caldas da Rainha, Lourinhã, Nazaré, Obidos, Peniche και Torres Vedras) και Trás-os-Montes), Φινλανδία, Σουηδία, Ηνωμένο Βασίλειο»
                                    
                                 
                     
                           β)
                        
                        
                           τα σημεία 4 και 5 αντικαθίστανται από το ακόλουθο κείμενο:
                           
                                       
                                                   «4.
                                                
                                                
                                                   
                                                      Dendroctonus micans Kugelan
                                                
                                             
                                    
                                       Ιρλανδία, Ελλάδα (έως τις 30 Απριλίου 2016), Ηνωμένο Βασίλειο (Βόρεια Ιρλανδία, Νήσος του Μαν και Τζέρζι)
                                    
                                 
                                       
                                                   4.1.
                                                
                                                
                                                   
                                                      Dryocosmus kuriphilus Yasumatsu
                                                
                                             
                                    
                                       Ιρλανδία (μέχρι τις 30 Απριλίου 2016), Πορτογαλία (μέχρι τις 30 Απριλίου 2016), Ηνωμένο Βασίλειο (έως τις 30 Απριλίου 2016)
                                    
                                 
                                       
                                                   5.
                                                
                                                
                                                   
                                                      Gilpinia hercyniae (Hartig)
                                                
                                             
                                    
                                       Ιρλανδία, Ελλάδα (έως τις 30 Απριλίου 2016), Ηνωμένο Βασίλειο (Βόρεια Ιρλανδία, Νήσος του Μαν και Τζέρζι)»
                                    
                                 
                     
                           γ)
                        
                        
                           Τα σημεία 7 έως 10 αντικαθίστανται από το ακόλουθο κείμενο:
                           
                                       
                                                   «7.
                                                
                                                
                                                   
                                                      Gonipterus scutellatus Gyll
                                                
                                             
                                    
                                       Ελλάδα (έως τις 30 Απριλίου 2016), Πορτογαλία (Αζόρες)
                                    
                                 
                                       
                                                   8.
                                                
                                                
                                                   
                                                      Ips amitinus Eichhof
                                                
                                             
                                    
                                       Ιρλανδία, Ελλάδα (έως τις 30 Απριλίου 2016), Ηνωμένο Βασίλειο
                                    
                                 
                                       
                                                   9.
                                                
                                                
                                                   
                                                      Ips cembrae Heer
                                                
                                             
                                    
                                       Ιρλανδία, Ελλάδα (έως τις 30 Απριλίου 2016), Ηνωμένο Βασίλειο (Βόρεια Ιρλανδία και Νήσος του Μαν)
                                    
                                 
                                       
                                                   10.
                                                
                                                
                                                   
                                                      Ips duplicatus Sahlberg
                                                
                                             
                                    
                                       Ιρλανδία, Ελλάδα (έως τις 30 Απριλίου 2016), Ηνωμένο Βασίλειο»
                                    
                                 
                     
                           δ)
                        
                        
                           Το ακόλουθο σημείο 16 προστίθεται μετά το σημείο 15:
                           
                                       
                                                   «16.
                                                
                                                
                                                   
                                                      Thaumetopoea processionea L.
                                                
                                             
                                    
                                       Ιρλανδία (έως τις 30 Απριλίου 2016), Ηνωμένο Βασίλειο (εκτός από την περιοχή τοπικής αυτοδιοίκησης Barnet· Brent· Bromley· Camden· City of London· City of Westminster· Croydon· Ealing· Elmbridge District· Epsom and Ewell District· Hackney· Hammersmith & Fulham· Haringey· Harrow· Hillingdon· Hounslow· Islington· Kensington & Chelsea· Kingston upon Thames· Lambeth· Lewisham· Merton· Reading· Richmond Upon Thames· Runnymede District· Slough· South Oxfordshire· Southwarκ· Spelthorne District· Sutton· Tower Hamlets· Wandsworth και West Berkshire) (έως τις 30 Απριλίου 2016)»
                                    
                                 
                     
         
               2)
            
            
               Στο στοιχείο β), το σημείο 2 αντικαθίσταται από το ακόλουθο κείμενο:
               
                           
                                       «2.
                                    
                                    
                                       
                                          Erwinia amylovora (Burrill)Winslow et al.
                                       
                                    
                                 
                        
                           
                                       —
                                    
                                    
                                       Εσθονία, Ισπανία [εκτός από τις αυτόνομες κοινότητες Aragón, Castilla la Mancha, Castilla y León, Extremadura, Murcia, Navarra και La Rioja, την επαρχία Guipuzcoa (Χώρα των Βάσκων), Comarcas de L'Alt Vinalopó και El Vinalopó Mitjà στην επαρχία Alicante και οι δήμοι Alborache και Turís στην επαρχία Valencia (Comunidad Valenciana)], Γαλλία (Κορσική), Ιταλία (Abruzzo, Basilicata, Calabria, Campania, Lazio, Liguria, Marche, Molise, Piedmont, Σαρδηνία, Σικελία, Τοσκάνη, Umbria, Valle d'Aosta), Λετονία, Πορτογαλία, Φινλανδία, Ηνωμένο Βασίλειο (Βόρεια Ιρλανδία, Νήσος του Μαν και Αγγλονορμανδικές Νήσοι),
                                    
                                 
                                       —
                                    
                                    
                                       και, έως τις 30 Απριλίου 2016, Ιρλανδία (εκτός από την πόλη Galway), Ιταλία [Apúlia, Emilia-Romagna (οι επαρχίες Parma και Piacenza), Λομβαρδία (εκτός από τις επαρχίες Mantua και Sondrio), Βένετο (εκτός από τις επαρχίες Rovigo και Venice, τις κοινότητες Barbona, Boara Pisani, Castelbaldo, Masi, Piacenza d'Adige, S. Urbano και Vescovana στην επαρχία της Padova και την περιοχή που βρίσκεται νότια του αυτοκινητοδρόμου A4 στην επαρχία της Verona)], Λιθουανία [εκτός από τους δήμους Babtai και Kėdainiai (περιφέρεια Κάουνας)], Σλοβενία [εκτός από τις περιφέρειες Gorenjska, Koroška, Maribor και Notranjska, και τις κοινότητες Lendava και Renče-Vogrsko (νότια του αυτοκινητοδρόμου H4)], Σλοβακία [εκτός από τις κοινότητες Blahová, Čenkovce, Horné Mýto, Okoč, Topoľníky και Trhová Hradská (κομητεία Dunajská Streda), Hronovce και Hronské Kľačany (κομητεία Levice County), Dvory nad Žitavou (κομητεία Nové Zámky), Málinec (κομητεία Poltár), Hrhov (κομητεία Rožňava), Veľké Ripňany (κομητεία Topoľčany), Kazimír, Luhyňa, Malý Horeš, Svätuše και Zatín (κομητεία Trebišov)]»
                                    
                                 
                     
         
               3)
            
            
               Στο στοιχείο γ), το σημείο 0.1 αντικαθίσταται από το ακόλουθο κείμενο:
               
                           
                                       «01.
                                    
                                    
                                       
                                          Ceratocystis
                                          platani (J.M. Walter) Engelbr. & T.C. Harr.
                                    
                                 
                        
                           Ηνωμένο Βασίλειο (έως τις 30 Απριλίου 2016)
                        
                     
                           
                                       02.
                                    
                                    
                                       
                                          Cryphonectria parasitica (Murrill) Barr
                                    
                                 
                        
                           Τσεχική Δημοκρατία, Ιρλανδία, Σουηδία, Ηνωμένο Βασίλειο (για τη Νήσο του Μαν, έως τις 30 Απριλίου 2016)»
                        
                     
         
               4)
            
            
               Στο στοιχείο δ), τα σημεία 3 και 4 αντικαθίστανται από τα ακόλουθα:
               
                           
                                       «3.
                                    
                                    
                                       Ιός τριστέτσα των εσπεριδοειδών (ευρωπαϊκά στελέχη)
                                    
                                 
                        
                           Ελλάδα (εκτός από τις περιφερειακές ενότητες Αργολίδας και Χανίων), Μάλτα, Πορτογαλία (εκτός των Algarve και Madeira)
                        
                     
                           
                                       4.
                                    
                                    
                                       Ιός της χρυσίζουσας ερυθρίασης της αμπέλου MLO
                                    
                                 
                        
                           Τσεχική Δημοκρατία, Γαλλία [Alsace, Champagne-Ardenne, Picardie (διαμέρισμα Aisne), Ile de France (κοινότητες Citry, Nanteuil-sur-Marne και Saâcy-sur-Marne) και Lorraine)], Ιταλία [Apúlia (έως τις 30 Απριλίου 2016), Σαρδηνία (έως τις 30 Απριλίου 2016), και Basilicata]»
                        
                     
         Άρθρο 2
   Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Απριλίου 2014.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 25 Ιουνίου 2014.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 169 της 10.7.2000, σ. 1.
   
      (2)  Κανονισμός (ΕΚ) αριθ. 690/2008 της Επιτροπής, της 4ης Ιουλίου 2008, για την αναγνώριση προστατευόμενων περιοχών που είναι εκτεθειμένες σε ιδιαίτερους φυτοϋγειονομικούς κινδύνους στην Κοινότητα (ΕΕ L 193 της 22.7.2008, σ. 1).